
Capitalismul de supraveghere 


Stiti vechiul cliseu al 
filmelor siropoase de la 
Hollywood: fa ce-ti cere 
inima si nu ce iti dicteaza 
calculul rece sau 
diplomaţia. In stiintele 
cognitive, acest cliseu are 
confirmari multiple, atat 
empirice (experimentale), 
cat si statistice. 


Gesturile irationale si deciziile oligo-rationale sunt infinit mai 
numeroase decat cele rationale si, ciudat, sunt mai precise, mai 
ferite de greseli. Chiar daca s-ar putea sa va para socant, veti sti 
ca o intreaga paleta de neurologi, psihologi si sociologi au ajuns la 
concluzia ca numai 5% din deciziile noastre sunt rationale si 
logice, restul de 95% fiind total in afara ratiunii sau cel mult 
bazate pe judecati prescurtate (euristice), adica pe oligo-ratiuni 
(oligo=putin). 


Deciziile de acest gen sunt cvasi-irepresibile: nu prea se pot 
controla. Emotiile si oligo-ratiunile pot deforma comportamentul 
contractual: omul ajunge sa achizitioneze lucruri sau idei care nu 
ii sunt utile sau, dupa caz, ii fac rău. De aceea, in teoria economiei 
comportamentale se cauta resorturile psihologice ale deciziei de 
achizitie, la nivel individual sau microeconomic, si se studiază 
panicile destructive, exuberanta irationala si spiritul gregar sau 
de stup, la nivel macroeconomic, pentru a readuce omul si 
economia in tipare comprehensibile. In drept, exploatarea 
necinstita a emotiilor si oligo-ratiunilor omului obisnuit 
(consumator mediu) este sanctionata si combatuta ca practica 
incorecta a comerciantilor. 


Comportamentul contractual poate fi deformat si in mod 
intentionat, in scop de profit rapid si usor. Asa cum am spus inca 
de acum 2 ani (Protectia consumatorilor, easy money, 2018, CH 
Beck), consimtamantul la achizitie poate fi fabricat, prin 
canalizarea dorintelor si fabricarea nevoilor artificiale, iar acest 
lucru este angoasant pentru ca se intampla atat de frecvent, încat 
nu il mai percepem. Profesionistii persuasiunii exact cu acest tip 
de prestidigitatie se ocupa: marketingul este un set mereu 
imbogatit de tehnici de manipulare (vandute, desigur, sub titlul 
de instrumente de facilitare a alegerii intre mai multe produse 
sau servicii similare). Cata vreme oamenii obisnuiti inca mai pot 
face alegeri si inca mai pot realiza ca, in mare parte, tehnicile de 
persuasiune sunt ca niste lupte de wrestling despre care stii ca 
sunt regizate, dar pe care le apreciezi pentru spectacol, 
marketingul este acceptabil si chiar “prizabil” din punct de vedere 
cultural[1]. 


Aparitia modei “socializarii” virtuale a dus la crearea unui volum 
gigantic de date si informatii cu caracter personal, pe care le 
punem, gratuit si (cvasi)inconstient, la dispozitia marilor corporatii 
de tehnologie a informatiei si a cunoasterii[2], care au permis 
trecerea de la simpla deformare/deviere a comportamentului 

contractual, tinta tehnicilor clasice de marketing, la cvasi- 
neutralizarea optiunii umane constiente, la re-modelarea omului 
obisnuit si la obiectualizarea sa. 


Algoritmii care gestioneaza aceste imense baze de date stiu totul 
despre comportamentul nostru, pentru ca noi le spunem totul 
despre noi, cu fiecare gest minor, infinitezimal, pe care il facem 
cand utilizam tehnologia informatiei. Pentru ca internetul este 
peste tot si toate programele, aplicatiile, paginile de socializare, 
portalurile de vanzari, site-urile de dating etc. creeaza umbre ale 
noastre, depistabile peste tot si in orice miscare, algoritmii nu 
numai ca ne cunosc mai bine decat ne cunoastem noi insine 
(algoritmii nu au, ca noi, memorie selectiva, si nu uita), dar pot 
estima cu precizie infioratoare comportamentul nostru viitor. 
Corporatiile care detin aceste enorme baze de date nu 
comercializeaza nimic palpabil, ci pariuri privitoare la 
comportamentul nostru viitor, predictii si anticipatii ale achizitiilor 
pe care le vom face imediat, curand sau mai tarziu. 


Noi nu suntem consumatorii sau clientii acestor corporatii, ci 
produsul lor. 


Noi doar avem impresia ca socializam, ca obtinem confirmarea 
valorii proprii, ca impartasim certitudini si ca suntem mai bogati 
in informatii, totul gratis si la distanta de un click. Si, in schimbul 
acestor “gratuitati”, noi le oferim gratuit acestor corporatii tot ceea 
ce este important in legatura cu noi. De ce facem asta? Probabil 
pentru ca suntem convinsi ca lumea construita de aceste 
corporatii este o utopie, o lume de basm in care totul este (si nu 
doar pare) o magie. Omitem faptul ca realitatea virtuala sau 
paginile de socializare sunt si o distopie. 


In slangul creatorilor de joc, se spune ca, “daca e gratis, atunci tu 
esti produsul”. 


Aceste corporatii reprezinta cel mai frapant tip de proprietari din 
istorie: detin predictii si miracole, care sunt de vanzare si care 
sunt mai eficiente decat orice alte profeţii sau acte de 
prestidigitatie. Clientii acestor corporatii sunt comerciantii care 
cumpara predictii comportamentale referitoare la noi, turma, 
albinele stupului. A sti cum se va comporta un potential achizitor 
in legatura cu marfa sau serviciile tale - acesta este un adevarat 
Sfant Graal pentru orice comerciant. 


Algoritmii nu doar ca ne pot prezice comportamentul, dar ni-l pot 
si preforma sau deforma. Un intreg arsenal de tehnici subliminale 
sau disimulate se utilizeaza pentru modelarea comportamentului 
nostru sub ochii nostri, la vedere. Modelarea comportamentului 
nostru este o adevarata reeditare a noastra, ca si cand am fi un 
program care se rescrie prin comanda proprietarului. Prin 
fabricarea consimtamantului nostru, vocea, personalitatea si 
emotiile noastre devin produsul capitalistilor de supraveghere, 
proprietatea lor. 


Nu doar informatia despre oameni este automatizata - oamenii 
sunt modelati pentru a deveni automati si stereotipici, predictibili. 
Omul nu mai este ceea ce a fost, ceea ce iubeste sau ceea ce isi 
doreste sa fie. Omul devine ceea ce cumpără sau poate cumpara. 


Acesta este omul reeditat. 
Nou-normalul. 


Comerciantii cumpara predictii comportamentale (prediction 
products) de la acesti fraptanti proprietari de predictii si miracole, 
iar noi cumparam produsele si serviciile comerciantilor, care sunt 
fabricate pe baza cunoasterii si modelarii comportamentului 
nostru, ne supunem “ghionturilor” date de ei pentru a ne “facilita” 
alegerile si ne lasam dominati de creatorii de joc crezand ca 
achizitiile noastre sunt alegerile/optiunile noastre. Platim, deci, 
pentru propria noastra dominație. 


Acesta este, in toata splendoarea sa, capitalismul de 
supraveghere[3], pentru care Marx, Lenin si Stalin (pe partea de 
comunism) sau Hitler, Goebbels si Mussolini (pe partea de 
fascism) s-ar fi putut felicita daca ar fi fost reincarnati. 


Shoshana Zuboff defineste si caracterizeaza astfel capitalismul de 
supraveghere: experienta umana transformata in materie prima 
pentru predictii comportamentale, utilizabile in practici 
comerciale ascunse; o logica economica parazitara in care 
productia de marfuri si servicii este subordonata unei noi 
arhitecturi globale bazata pe modificarea comportamentului 
uman; o mutatie necinstita a capitalismului marcata de o 
concentrare a averii si cunostintelor nemaintalnita in istorie; o 
putere “instrumentariana” care isi aroga dominanta asupra 
societatii si genereaza uimitoare provocari la adresa democratiei 
pietei; o miscare care tinde la impunerea unei noi ordini colective 


bazate pe totala certitudine (si, implicit, pe eliminarea riscurilor, 
inclusiv riscul optiunilor umane libere); o expropriere de drepturi 
fundamentale si libertati ale omului - ca o lovitura de stat; o 
aruncare pe fereastra a suveranitatii poporului. 


Nota suplimentara: se vede acum de ce serviciile secrete merg 
mana in mana cu corporatiile IT. Amândouă tipurile de paraziți ai 
societății de bazează pe supravegherea noastră și contează pe 
modelarea (de fapt, deformarea) comportamentului nostru. 


[1] din pacate, asa cum rezulta din documentarul de pe Netflix “The social dilemma”, 
singurul mijloc de culturalizare este, azi, manipularea; nu numai ca, asa cum spuneau 
Akerloff si Schiller (Phishing for Phools), capitalism contemporan s-a transformat intr- 
o economie a deceptiei si manipularii, dar noi toti, sub impactul devastator si 
irepresibil al “socializarii” virtuale, am pus amagirea si manipularea in mijlocul a tot 
ceea ce facem si gandim 

[2] cele 5 mari corporatii IT de sorginte americana care au “inventat” aceasta distopie 
sunt cunoscute si sub acronimul gafam - google, apple, facebook, amazon, microsoft; 
acelasi gen de “comert” malign il practica, insa, si cateva corporatii IT chinezesti - 
Tencent, WeChat, tiktok 

[3] termenul a fost inventat si teoretizat de Shoshana Zuboff, in cartea The Age of 
Surveillance Capitalism: The Fight for a Human Future at the New Frontier of Power 

